97/822/EY: Komission suositus, annettu 3 päivänä marraskuuta 1997, yhteensovitetusta yhteisön valvontaohjelmasta vuodelle 1998 tiettyjen kasviperäisten tuotteiden, hedelmät ja vihannekset mukaan lukien, torjunta-ainejäämien enimmäismäärien noudattamisen varmistamiseksi



Virallinen lehti nro L 337 , 09/12/1997 s. 0014 - 0017



KOMISSION SUOSITUS, annettu 3 päivänä marraskuuta 1997, yhteensovitetusta yhteisön valvontaohjelmasta vuodelle 1998 tiettyjen kasviperäisten tuotteiden, hedelmät ja vihannekset mukaan lukien, torjunta-ainejäämien enimmäismäärien noudattamisen varmistamiseksi (97/822/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY (1), sellaisena kuin se on viimeksi muutettuna direktiivillä 97/41/EY (2), ja erityisesti sen 4 artiklan 2 kohdan b alakohdan, sekä katsoo, että direktiivin 90/642/ETY 4 artiklan 2 kohdan b alakohdassa edellytetään, että komissio toimittaa pysyvälle kasvinsuojelukomitealle kunkin vuoden syyskuun 30 päivään mennessä suosituksen yhteensovitetusta yhteisön valvontaohjelmasta seuraavalle vuodelle mainitun direktiivin liitteessä II säädettyjen torjunta-ainejäämien enimmäismäärien noudattamisen varmistamiseksi, direktiivin 90/642/ETY liitettä II on täydennetty tiettyjen torjunta-ainejäämien enimmäismäärien luetteloilla neuvoston direktiiveillä 93/58/ETY (3), 94/30/EY (4), 95/38/EY (5) ja 96/32/EY (6) ja muutettu neuvoston direktiivillä 95/61/EY (7), vuodelle 1998 olisi yhteensovitettava kaikkien jäsenvaltioiden erityinen ohjelma; tämä on kolmas suositus tällaiseksi erityiseksi yhteensovitetuksi ohjelmaksi ja viittaukset tulevaisuudessa vuosittaisiin erityisiin yhteensovitettuihin ohjelmiin sisällytettäviin tuotteisiin ovat tärkeitä jäsenvaltioiden toimivaltaisten viranomaisten suunnittelutyön kannalta; tuotteita ei tavallisesti oteta uudestaan erityisiin yhteensovitettuihin ohjelmiin kolmen vuoden kuluessa, on tarpeen omaksua järjestelmällinen tilastollinen lähestymistapa erityisessä yhteensovitetussa ohjelmassa otettavien näytteiden määrään; Codex Alimentarius -komissio (8) on vahvistanut tällaisen lähestymistavan ja osoittanut, että yhteensä 459 näytteen tutkiminen antaa 99 prosentin luotettavuusasteen yhden torjunta-ainejäämiä sisältävän näytteen löytämiseksi, jos oletetaan, että 1 prosentti kasviperäisistä tuotteista sisältää jäämiä; jäsenvaltioiden ottamien näytteiden kokonaismäärä olisi suhteutettava väestön ja kuluttajien määrään siten, että vuosittain otetaan vähintään 12 näytettä tuotetta kohti, ja kokonaismäärä olisi ilmoitettava liitteessä I B, direktiivin 90/642/ETY 4 artiklan 2 kohdan a alakohdassa jäsenvaltioita vaaditaan yksilöimään kansallisten tarkastusohjelmiensa laadinnassa soveltamansa perusteet, kun ne toimittavat komissiolle tiedot edellisen vuoden ohjelmien täytäntöönpanosta; kyseisiin tietoihin olisi sisällyttävä perusteet, joita sovelletaan päätettäessä otettavien näytteiden ja tehtävien analyysien määrästä, sekä sovelletut ilmoitusten kynnysrajat ja perusteet, joiden mukaan kyseiset rajat on vahvistettu; virallista elintarvikkeiden tarkastusta koskevista lisätoimenpiteistä 29 päivänä lokakuuta 1993 annetun neuvoston direktiivin 93/99/EY (9) mukaisesti tapahtuvan analyyseja tekevien laboratorioiden hyväksymisen yksityiskohdat olisi ilmoitettava, tiedot valvontaohjelmien tuloksista ja suunniteltujen kansallisten valvontaohjelmien yksityiskohdista soveltuvat erityisen hyvin käsiteltäviksi, tallennettaviksi ja välitettäviksi sähköisillä tai tietojenkäsittelyjärjestelmillä; on kehitetty muotoja, joilla komissio voi toimittaa jäsenvaltioille tietoja levykkeellä; jäsenvaltioilla olisi sen vuoksi oltava valmius lähettää kertomuksensa ja suunnitellut kansalliset valvontaohjelmansa komissiolle vakiomuodossa; kyseisen vakiomuodon edelleen kehittäminen tapahtuu tehokkaimmin kehittämällä komission suuntaviivoja, ja tässä suosituksessa säädetyt toimenpiteet ovat pysyvän kasvinsuojelukomitean lausunnon mukaiset, SUOSITTELEE, ETTÄ JÄSENVALTIOT: 1) erityisenä vuoden 1998 ohjelmana ottavat näytteitä ja analysoivat liitteessä I A vahvistettuja tuote/torjunta-ainejäämä -yhdistelmiä liitteessä I B jäsenvaltioille kunkin tuotteen osalta jaettujen näytteiden määrän mukaisesti ottaen tarvittaessa huomioon kansallisen, yhteisön ja kolmansien maiden osuuden jäsenvaltion markkinoista sekä laativat tuloksista kertomuksen, johon sisältyvät käytetyt analyysimenetelmät ja toteutuneet ilmoitusten kynnysrajat, viimeistään 31 päivään elokuuta 1999 mennessä, 2) toimittavat komissiolle kaikki direktiivin 90/642/ETY 4 artiklan 3 kohdassa vaaditut vuoden 1997 valvontaohjelmaa koskevat tiedot 31 päivään elokuuta 1998 mennessä, jotta varmistetaan, että torjunta-ainejäämien enimmäismäärien noudattamista valvotaan vähintään tarkastusnäytteitä ottamalla, mukaan lukien: 2.1) - direktiivin 90/642/ETY liitteessä II lueteltuja torjunta-aineita koskevien kansallisten ohjelmiensa tulokset verrattuina yhdenmukaistettuihin määriin, ja jos näitä määriä ei ole vielä vahvistettu yhteisön tasolla, voimassa oleviin kansallisiin määriin; 2.2) - otettujen näytteiden ja tehtyjen analyysien määriä koskevat kansallisten ohjelmien laadinnassa sovelletut perusteet; 2.3) - ilmoitusten kynnysrajojen määrittämisessä ja vahvistamisessa sovelletut perusteet; 2.4) - analyyseja tekevien laboratorioiden direktiivin 93/99/EY 3 artiklan säännösten mukaisesti tapahtuvaa hyväksymistä koskevat yksityiskohdat ja, silloin kun hyväksyntää ei ole vielä myönnetty, näissä laboratorioissa laadunvarmistustoimenpiteiden vahvistamisessa sovelletut perusteet. Tämä suositus on osoitettu kaikille jäsenvaltioille. Tehty Brysselissä 3 päivänä marraskuuta 1997. Komission puolesta Franz FISCHLER Komission jäsen (1) EYVL L 350, 14.12.1990, s. 71 (2) EYVL L 184, 12.7.1997, s. 33 (3) EYVL L 211, 23.8.1993, s. 6 (4) EYVL L 189, 23.7.1994, s. 70 (5) EYVL L 197, 22.8.1995, s. 14 (6) EYVL L 144, 18.6.1996, s. 96 (7) EYVL L 292, 17.12.1995, s. 27 (8) Codex Alimentarius, Torjunta-ainejäämät elintarvikkeissa, Rooma 1994, ISBN 92-5-203271-1, vol. 2, s. 367. (9) EYVL L 290, 24.11.1993, s. 14 LIITE I A Tämän suosituksen 1 kohdassa vahvistetut vuoden 1998 erityisohjelmassa valvottavat jäämien enimmäismäärät >TAULUKON PAIKKA> LIITE I B Jäsenvaltioiden kustakin tuotteesta ottamien näytteiden määrä >TAULUKON PAIKKA>